משקולות בר כוכבא

המשקולת שנמצאה על יד בית גוברין, נמצאת כיום ב[[מוזיאון ישראל]]
משקולות בר כוכבא הן משקולות שהיו בשימוש בזמן מרד בר כוכבא (התחולל בשנים 132–136 לספה"נ) ועליהן מופיע שמו של מנהיג המרד, שמעון בן כוסבא "נשיא ישראל". מתוך שבע משקולות שנמצאו עד עתה, שש משקולות מקורן בשוק העתיקות, ורק אחת מהן נתגלתה בסקר ארכאולוגי ופורסמה על ידי עמוס קלונר.

==משקולות עם כתובות באלפבית העברי המרובע==
ארבע משקולות מצויות כיום מתקופת בר כוכבא, שעליהן מתנוססת כתובת הכתובה באלפבית העברי המרובע, הכתב שהיה בשימוש משלהי ימי בית שני.

משקולת אחת עשויה עופרת נמצאה בשנת 1987 על ידי יאיר צורן במערכת מסתור תת-קרקעית בחורבת אלים שליד בית גוברין, המשקולת פורסמה על ידי עמוס קלונר. המשקולת שמשקלה 803 גרם, מעוטרת בורדה מסוגננת ומוקפת בכתובת באלפבית עברי מרובע: . במרכז המשקולת צוירה רוזטה.

קלונר הזכיר במאמרו משקולת נוספת שנקנתה בשנת 1967 עבור מוזיאון ארץ ישראל ונגנבה ממנו בשנת 1976. המשקולת שקלה כ-400 גרם. עד למציאת המשקולת על ידי קלונר ב-1987, לא היה ידוע כי משקולת זו הייתה שייכת לתקופת בר כוכבא. גם על משקולת זו ניתן לקרוא באלפבית עברי מרובע: , ובמרכזה צוירה רוזטה.

עוד שתי משקולות שמזכיר קלונר פורסמו על ידי ברוך ליפשיץ שניסה לקרוא בהן כתובות ביוונית: משקולת אחת (מס' 41) שקלה כ-206 גרם (או 210 גרם בפרסום אחר), והמשקולת השנייה (מס' 42) שקלה 205 גרם. הכיתוב בקריאה חדשה על משקולת מס' 41 היה באלפבית עברי מרובע: , אך המילים הפוכות (כתב ראי). בצד השני נקרא . אומנם במשקולת מספר 42 לא ניתן לקרוא יותר מכמה מילים בודדות, אך ברור מצורתה שגם היא הייתה חלק ממשקולות בר כוכבא, מכיוון שבמרכז המשקולות צוירה רוזטה.

==משקולות עם כתובת באלפבית העברי הקדום==
שלוש משקולות נוספות שמקורן בשוק העתיקות נושאות כתובת באלפבית העברי העתיק.

בשנת 2001 פרסם רוברט דויטש משקולת נוספת ששקלה 421 גרם, עליה כיתוב באלפבית עברי עתיק: , אך ללא ציור של רוזטה. המשקולת נקנתה על ידי הסוחר שלמה מוסיוף. בשנת 2003 פרסם דויטש משקולת נוספת ששוקלת 215 גרם, עליה כיתוב באלפבית עברי עתיק: אך ללא ציור של רוזטה, אלא ציור של כף תמר. המשקולת נקנתה על ידי הסוחר חיים קאופמן.

המשקולת האחרונה נתפסה כחלק מניסיון הברחה בתוך ספר לארצות הברית. היא פורסמה על ידי בועז זיסו ואמיר גנור מרשות העתיקות בשנת 2006. המשקולת שוקלת 216 גרם, עליה כיתוב באלפבית עברי עתיק: .

==הבסיס להטבעת המשקולות==
דויטש פרסם משקולת המתוארכת לתקופת הקיסר אדריאנוס מהעיר יפו, שוקלת 98 גרם, ומצויר עליה רוזטה, המשקולת מתוארכת לשנת 130 ועליה כיתוב ביוונית: . בגלל הדמיון המפתיע למשקולות בר כוכבא, טוען דויטש כי בר כוכבא הסתמך על המשקולות האלו כבסיס למשקולותיו שלו. מכיוון שסלע בר כוכבא שוקל 14 גרם, המשקולת בערך הכי נמוך שווה ל-7 מטבעות (7 מטבעות = 98 גרם, 15 מטבעות = 210 גרם, 30 מטבעות = 420 גרם, 60 מטבעות = 840 גרם).

==לקריאה נוספת==
* עמוס קלונר, "משקולות עופרת של מינהל בן-כוסבא", ארץ ישראל כ’, (1989), עמ' 345–351
* עמוס קלונר, "משקולת מימי בר-כוכבא במערכת מסתור בחורבת אלים", נקרות צורים 15, (1989), עמ' 95–101
* עמוס קלונר, "לוחיות משקל מעופרת של מינהל בן-כוסבא", קדמוניות כ"א (81–82), (1988), עמ' 44–48
<div style="direction: ltr;">
* Baruch Lifshitz, Bleigewichte aus Palästina und Syrien, Zeitschrift des Deutschen Palästina-Vereins 92 (1976), pp. 168-187, No. 41, 42
* S. Qedar, Munz Zentrum (Auktion XXXVII), Cologne, 1979, p. 38, No. 4066
* Amos Kloner, Lead Weights of Bar Kokhba’s Administration, Israel Exploration Journal 40 (1990), pp. 58-67
* Robert Deutsch, [https://web.archive.org/web/20110604130242/http://www.robert-deutsch.com/en/monographs/m11 A Lead Weight of Shimon Bar Kokhba], Israel Exploration Journal 51 (2001) pp. 96-8
* Robert Deutsch, [https://web.archive.org/web/20110602010513/http://www.robert-deutsch.com/en/monographs/m18 A Further Lead Weight of Shimon Bar Kokhba], INJ 15, (2003-6)
* Robert Deutsch, [https://web.archive.org/web/20110605234613/http://www.robert-deutsch.com/en/monographs/m12/ A Lead Weight of Hadrian: The Prototype for the Bar Kokhba Weights], INJ 14, (2000-2), pp. 125-128
* Boaz Zissu and Amir Ganor, A Lead Weight of Bar Kokhba's Administration, Israel Exploration Journal 56, 2, (2006), pp. 178-182
* Amos Kloner, [http://cojs.org/fullrez/ancient_medieval_early_modern/Israel's_Last_President.pdf Last President Discovered on Lead Weight], BAR, Jul/Aug 1988
</div>

==קישורים חיצוניים==
* [http://cojs.org/cojswiki/Bar_Kokhba_Weight,_132-135_CE Bar Kokhba Weight, 132-135 CE] עם קישור למאמרים ולתמונות
==הערות שוליים==

קטגוריה:בר כוכבא
קטגוריה:עתיקות ארץ ישראל